OpenLLM-France/wikimedia huggingface dataset:
# Sare lila luze

Sare lila luzea (Cortinarius largus) Cortinariaceae familiako onddo espezie bat da. Kontsumi liteke, baina kalitate gastronomiko eskasa du.

## Deskribapena

Kapela: 5 eta 15 cm bitarteko diametrokoa, mamitsua, batez ere erdian; hasieran erdiesferikoa, gero ganbila eta, geroago, ertz oso hiribilduekin zabaldua. Azal leuna du, hezetasunarekin likatsu samarra eta kolore gris-lilakoa, erdialdean ilunxeagoa; ertza, berriz, ia zurixka. Zahartzean, kolore orokorra gris-gamuza edo okre samarrekoa bihurtzen da.
Orriak: Itsatsi-dekurrenteak, estu eta nahiko zabalak, lila kolorekoak gaztetan, gero kanela kolorekoak bihurtzen dira, eta azkenean oso ilunak. Ertza zertxobait koskaduna dute.
Orri dekurrenteak: Hanka ukitzeaz gain, beherantz jarraitzen duten orriak.
Hanka: Luzanga, betea, sendoa, eta erraboildun samarra oinarrian. Kolore zurixka du eta gortina zurixka bat darama.
Haragia: Trinkoa, zuria edo zertxobait grisaxka, gaztaroan tonu lilekin. Amoniakoarekin kolore horia ematen du, baina ez bizia, variecolor espeziean gertatzen den bezala. Usain nabarmenik gabea eta zapore gozokoa.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriengatik. Largus epitetoa latinetik dator, handia, luzea, esan nahi duen "largus" hitzetik. Perretxikoaren neurriengatik.

## Jangarritasuna

Erdipurdiko jangarria.

### Nahasketa arriskua

Cortinarius variecolor delakoarekin nahas daiteke, hau handiagoa da eta lur usaina du, baita Cortinarius varius espeziearekin ere, honek oina oso klabiformea du eta kapela okre antzeko kolorekoa.

## Sasoia eta lekua

Uda amaieran eta udazkenean, hostozabalen basoetan, batez ere pagoetan.

### Banaketa eremua

Kanada, Ameriketako Estatu Batuak, Europa, Errusia, Japonia, Australia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 219 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 370 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 147 or. ISBN 84-282-00541-X (T. 3). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos. Jose Luis Añanos Echo Editorial Pirineo, 429 or. ISBN 84-87997-86-4..

## Kanpo estekak

* Datuak: Q10570865
* Multimedia: Cortinarius largus / Q10570865
# Sare mingots

Sare mingotsa (Cortinarius Causticus) Cortinariaceae familiako onddo espezie bat da. Ezin da sukaldaritzan erabili, azala mikatza duelako.

## Deskribapena

Kapela: 4 eta 8 cm arteko diametrokoa. Gaztetan ganbil-kanpai itxurakoa, gero zabaldu egiten da erdian titi batekin, okre zurbil kolorekoa. Hasieran, zuntz zuriz eta iheskorrez egindako errezel batek azpian dagoen kolore okrea estaltzen du; zahartzean erdian okre-laranja kolorea. Azal likatsu oso mingotsa, mihiaren puntarekin egiazta daitekeena.
Orriak: Ez oso estu, kolore okre-hori argikoak, esporek marroi-kanela kolorekoak bihurtzen dituzte.
Hanka: Berdina edo fusiformea, zurruna, sustrai antzekoarekin, zurixka, 3 -8 x 0,4 - 1,2 cm-koa.
Haragia: Mehea, hori-limoi kolorekoa edo okre antzekoa, batzuetan zuria kapelan. Zaporea ez du mikatza, azala bakarrik, usain sendokoa.
Etimologia: Cortinarius hitza, Gortinarik dator, gortina eta guzti, errezelaren hondakin bereizgarriak direla eta. Causticus epitetoa latinetik dator, kaustikoa esan nahi duen "Causticus" hitzetik. Haragiaren koloreagatik.

## Jangarritasuna

Ez da jangarria.

### Nahasketa arriskua

Cortinarius ochroleucus delakoarekin, honek haragia mikatza du eta azala berriz ez.

## Sasoia eta lekua

Udazkenean, koniferoen eta hostogalkorren basoetan.

### Banaketa eremua

Europa, Ipar Amerika.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 463 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 185 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ Txantiloi:204 Bon,Marcel.. (1988). Guia de Campo de los hongos de Europa. Ediciones Omega, S. A. Barcelona ISBN 84-282-0865-4..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya,, 217 or. ISBN 84-505-1806-7..

## Kanpo estekak

* Datuak: Q48860942
* Multimedia: Cortinarius causticus / Q48860942
# Sare monitorizazio

Sare monitorizazioa informatika arloan konputagailu-sare baten jarraipena eta kontrola da.

## Monitorizazioaren eginkizunak

Sistema bi berdinak ez daudelako, arazoak aurreikusteko sistemaren jarraipena eta kontrola gomendagarria dugu. Monitorizazio plan baten eginkizunak dira:
   * Zerbitzariaren lan-karga ikuskatzea
   * Disko finkoaren erabilpena kontrolatu eta ikuskatu
   * Sare-baliabideak egiaztatu eta doitu
   * Erabiltzaile profilen eta estazioen kontrola eta kudeaketa
   * Datu-baseen eta zerbitzarian dagoen softwareren mantenua
   * Segurtasun kopiak sarri egitea
   * Sare gertaerak ikuskatzea
   * Sare arazoak konpontzea
Hurrengo puntutan zertan datzan ekintzen monitorizazioa, ikuskatzea, eta arazoak konpontzea ikus ditzagun.

## Sare ekintzen monitorizazioa

Sare-administratzaile taldeak, sare-ekintzen jarraipena egin behar du, funtzionamendu akatsak aurkitzeko eta zuzentzeko. Jarraipena egiteko ekintzak honako hauek ditugu:
   * Zerbitzari eta estazioen arteko konexioak ikuskatu
   * Zerbitzaria ikuskatzea. Zerbitzariaren ezaugarriak hobetzeko prozedura multzo bat da.
   * LAN konexioak ikuskatu: Sare-konexioak jarraitu, sare-txartelen errendimendua begiratu...hijoputa el ke lo lea
   * Router-en jarraipena: Router-en errendimendua ikuskatu

## Sistema gertaeren monitorizazioa

Erregistroak eta transakzioak aztertzea, eta informazioaren konfidentzialtasunaren segurtasuna ondo egin diren ikusteko, izango da ikuskatzeari (monitorizazioa) esparru honetan emango diogun esanahia.
Sare-auditoriak sare-transakzioak ikuskatzea ahalbidetzen ditu.( transakzio: zerbitzarietan dagoen informazioa aldatzen duen akzioa). Auditoreak sare gertaeren eta ekintzen jarraipena egin behar ditu, baina ez du baimenik izan behar auditoriatik kanpoko fitxategiak aldatzeko, sare-administratzaileak ez badizkio ematen.claro que si estoy de acuerdo con el lector de el gara tontolabas subnormales perdidos os ganais la bida cambiando la wikipedia asi que sois los raritos

## Ikus, gainera

* Sniffing
* Spoofing
* Birus
* Router
* Switch
* Segurtasun informatiko
* Troiako zaldi

## Kanpo estekak

* Datuak: Q12267092
# Sare orrigorri

Sare orrigorria (Cortinarius semisanguineus) Cortinariaceae familiako onddo espezie bat da. Toxikoa. Cortinarius orellanus hilgarriaren antza du. Ez da Cortinarius gorririk kontsumitu behar, hilgarriak izan daitezke.

## Deskribapena

Kapela: 2 eta 6 cm arteko diametrokoa, hasieran kanpai formakoa, gero ganbila eta, azkenik zabaldua eta titi batekin. Fibrilosoa da eta marroi-oliba kolorekoa, ertz horixka du eta orrien kolore gorriarekin kontrastatzen du.
Orriak: Eskotatuak eta Itsatsiak, zabalak eta zabal samar, gorri-bermiloi kolorekoak, gero gorri odol kolorekoak eta azkenean gorri-kanela kolorekoak.
Orri eskotatuak: Oinera iritsi baino lehentxeago eskote txiki bat duten orriak.
Hanka: Normalean luzanga, bihurri samarra eta oinarrian lodixeagoa. Hori-kromo kolorekoa da eta luzetarako fibrilla ilunagoak izaten ditu.
Haragia: Mehea, hori-arrosa edo hori-okre kolorekoa, iodoformo usain arin batekin.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta. Semisanguineus epitetoa latinetik dator, "semi" hitzetik, erdi esan nahi du eta "sanguineus" hitzetik, odol kolorea esan nahi du. Orrien gaineko kolore gorriagatik.

## Toxikotasuna

Toxikoa da eta gaur egun hilgarria izatearen susmagarritzat hartzen da.

### Nahasketa arriskua

Cortinarius orellanus hilgarriaren antza du, honek ere kolore gorrixkak ditu. Cortinarius gentilis delakoaren antza ere badu baina titi txikiagoa du.

## Sasoia eta lekua

Udan eta udazkenean ateratzen da, koniferoen basoetan eta urkien azpian, leku heze eta zingiratsuetan. Haritzen eta gaztainondoen azpian ere bai.

### Banaketa eremua

Europa, Ipar Amerika.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 230 or. ISBN 84-505-1806-7..
* ↑ Kutxa Fundazioa Sozial eta Kulturala. (1992). Euskal Herriko perretxikoak. Litografía Danona s. coop.ltda, 209 or. ISBN Es..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 193 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos. JoseLuis Añanos Echo Editorial Pirineo, 391 or. ISBN 84-87997-86-4..

## Kanpo estekak

* Datuak: Q2475465
* Multimedia: Cortinarius semisanguineus / Q2475465
# Sare kanela kolore

Sare kanela kolorea (Cortinarius cinnamomeus) Cortinariaceae familiako onddo espezie bat da. Sindrome orellanikoa. Orellanina, pozoi arriskutsua, inkubazio motela du.

## Deskribapena

Kapela: 3 eta 6 cm bitarteko diametrokoa, ez oso mamitsua, hasieran koniko-globo itxurakoa eta ondoren zabaldu egiten da titi zabal batekin eta ertz inkurbatuekin. Hori-biolazeo kolorekoa eta gorrixka-lehoi kolorekoa.
Orriak: Itsatsiak, lodiak eta zabal, hori-oliba kolorekoak eta gero kanela kolorekoak.
Hanka: Liraina, zilindrikoa, oinarrian zertxobait zabalagoa, hori-oliba kolorekoa eta gero okre-kanela kolorekoa.
Haragia: Mehea, hori-berdexka, errefau usaina du eta zapore nabarmenik gabea.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta. Cinnamomeus epitetoa grekotik dator, kanela, esan nahi duen "kinnamon" hitzetik. Kapelaren kanela koloreagatik.

## Toxikotasuna

Gaur egun pozoitsu hilgarria izan daitekeela uste da.

### Nahasketa arriskua

Cortinarius eta Dermocybe kolore distiratsu eta bizikoak (gorritik berdera) baztertu egin behar dira. Adibideak: Cortinarius cinnamomeoluteus, Cortinarius semisanguineus, Cortinarius orellanus hilgarria, Dermocybe crocea.

## Sasoia eta lekua

Udaberrian agertzen da, baina batez ere udazkenean , pagadi eta koniferoen basoetan.

### Banaketa eremua

Ipar Amerika, Europa, Errusia, Himalaiako mendikatearen eremua, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 231 or. ISBN 84-505-1806-7..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 229 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos. Jose Luis Añanos Echo Editorial Pirineo, 392 or. ISBN 84-87997-86-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 226 or. ISBN 84-282-0865-4..

## Kanpo estekak

* Datuak: Q1084167
* Multimedia: Cortinarius cinnamomeus / Q1084167
# Sare marragorri

Sare marragorria (Cortinarius armillatus) Cortinariaceae familiako onddo espezie bat da. Orellanina dauka, baina dosi hilgarrietara iritsi gabe. Ehun-tindagaietan erabilia.

## Deskribapena

Kapela: 5 eta 10 cm bitarteko diametrokoa, hasieran ganbil-kanpai itxurakoa, eta gero lau-ganbila. Haritsua eta higrofano samarra da eta marroi-gaztaina kolorekoa edo marroi-gorrixka, ilunagoa erdian.
Orriak: Eskotatu-itsatsiak, nahiko zabal, hasieran zurbilak edo krema-gorrixkak eta gero kanela kolorekoak.
Orri Eskotatuak: Oinera Iritsi baino lehentxeago eskote txiki bat duten orriak.
Hanka: Luzanga, zilindrikoa, oinarrian zabaltxoagoa, lehoi-okre kolorekoa goialdean eta argiagoa behean. Oso fibrilosoa da, eta hiru edo lau besoko zeihar gorri-su kolorekoak darama, errezel orokorraren hondarrak.
Haragia: Okre-zurixka kolorekoa, usain eta zapore berezirik gabea.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriengatik. Armillatus epitetoa latinetik dator, besokoa, eraztuna, esan nahi duen "armilla" hitzetik. Oinean dituen dekorazioengatik.

## Jangarritasuna

Pozoitsua dela uste da.

### Nahasketa arriskua

Cortinarius bolaris eta Cortinarius rubellus delakoekin, hauek ez dute besokorik oinean eta pozoitsuak dira.

## Sasoia eta lekua

Udan eta udazkenean, taldeak osatuz, mendiko urkien basoetan, leku hezetsuetan, hala nola zohikaztegietan.

### Banaketa eremua

Europa, Ipar Amerika, Errusia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 231 or. ISBN 84-505-1806-7..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 213 or. ISBN 84-282-05430-X (T. 2). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 220 or. ISBN 84-282-0865-4..

## Kanpo estekak

* Datuak: Q1517961
* Multimedia: Cortinarius armillatus / Q1517961
# Sare odoltsu

Sare odoltsua (Cortinarius sanguineus) Cortinariaceae familiako onddoa da. Ez da inola ere gomendatzen kontsumitzea. Autore batzuek Cortinarius gorriek, efektu toxiko garrantzitsuak dituztela esaten dute, baita hilgarriak ere.

## Deskribapena

Kapela: 2 eta 6 cm arteko diametrokoa, hasieran kanpai formakoa, gerora ganbila eta amaieran laua. Lehorra da, ile edo ezkata apur bat du eta gorri-odol kolorekoa da, baina ez distiratsua, opakua baizik.
Orriak: Itsatsiak, zabalak, zabal eta gorri-odol kolorekoak, gero zahartzean gorri-okre bihurtzen direnak.
Hanka: Luzea eta zilindrikoa, baina zertxobait lodiagoa oinarrian. Fibrilosoa da, odolaren kolorekoa, eta kolore bereko gortina iheskorra du.
Haragia: Gorri-laranja kolorekoa, hauskorra, errefauen antzeko usain zehaztugabea
eta zapore mingotsa.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta. Sanguineus epitetoa latinetik dator eta gorri-odol kolorea esan nahi du. Bere koloreagatik.

## Toxikotasuna

Pozoitsua da, eta orain hilgarria ere izan daitekeela uste da.

### Nahasketa arriskua

Koniferen azpian ateratzen delako eta kapelako distirarik ezak, oso antzekoa den Cortinarius cinnabarinus delakoarekin bereizten du.

## Sasoia eta lekua

Udan eta udazkenean koniferoen azpian ateratzen da, enborren oinarrian. Urria da.

### Banaketa eremua

Europa, Ipar Amerika, Japonia, Australia eta Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Kutxa Fundazioa Sozial eta Kulturala. (1992). Euskal Herriko perretxikoak. Litografía Danona s. coop.ltda, 243 or. ISBN 84-7173-211-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 224 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 231 or. ISBN 84-282-0253-6 (T.I). ISBN: 84-282-0538-8 (O.C)..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 229 or. ISBN 84-505-1806-7..

## Kanpo estekak

* Datuak: Q9387379
* Multimedia: Cortinarius sanguineus / Q9387379
# Sartorita

Sartorita mineral bat da eta sartorita taldearen kidea da.

## Ezaugarriak

Sartorita elementu kimiko mineralaren formula kimikoa hau da: ${\ce {PbAs2S4}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Sartorite: Mineral information, data and localities.» www.mindat.org (Noiz kontsultatua: 12-05-2019).
# Sartrouville kantonamendua

Sartrouville kantonamendua Frantziako kantonamendu bat da. Yvelines departamenduan dago, Île-de-France eskualdean. Guztira 3 udalerri ditu eta Sartrouville da bere hiriburua.

## Kanpo estekak

* Datuak: Q1645408
* Multimedia: Canton de Sartrouville / Q1645408
# Sartirana Lomellina

Sartirana Lomellina Italiako udalerri bat da. Paviako probintzian kokatuta dago, Lombardia eskualdean. 1.468 biztanle ditu, 29,54 kilometro koadroko azaleran banatuta.

## Mugakideak

Sartirana Lomellinak honako udalerri hauekin egiten du muga:
Bozzole Breme Semiana Valle Lomellina Valmacca Mede Torre Beretti e Castellaro

## Kanpo estekak

* Datuak: Q40065
* Multimedia: Sartirana Lomellina / Q40065
# Sarton (kraterra)

Sarton kraterra Ilargiko talka-krater bat da. LQ02 lau-angelukoan dago, Ilargiaren alde ezkutuaren ipar-hemisferioan. 71,3 kilometroko diametroa du. Izena George Sartonren omenez darama.

## Krater sateliteak

Krater sateliteak krater nagusitik hurbil dauden krater txikiak dira, eta krater horren izen bera hartzen dute letra larri osagarri batekin (baita horien eraketa krater nagusiaren eraketatik independentea bada ere). Konbentzioz, egitura horiek ilargi-mapetan identifikatzen dira, eta dagokien letra krater nagusitik hurbilen dagoen ertzaren erdian kokatzen da.

## Erreferentziak

* (Ingelesez) (WGPSN), IAU Working Group for Planetary System Nomenclature. (2013ko otsailaren 13a). Gazetteer of Planetary Nomenclature. 1:1 Million-Scale Maps of the Moon. Nazioarteko Astronomia Elkartea / USGS.
* (Ingelesez) Andersson, L. E.; Whitaker, E. A.,. (1982). NASA Catalogue of Lunar Nomenclature. NASA RP-1097.
* (Ingelesez) Blue, Jennifer. (25 de julio de 2007). Gazetteer of Planetary Nomenclature. USGS.
* (Ingelesez) Bussey, B.; Spudis, P.. (2004). The Clementine Atlas of the Moon. Cambridge University Press ISBN 0-521-81528-2.
* (Ingelesez) Cocks, Elijah E.; Cocks, Josiah C.. (1995). Who's Who on the Moon: A Biographical Dictionary of Lunar Nomenclature. Tudor Publishers ISBN 0-936389-27-3..
* (Ingelesez) McDowell, Jonathan. (15 de julio de 2007). Lunar Nomenclature. Jonathan's Space Report.
* (Ingelesez) Menzel, D. H.; Minnaert, M.; Levin, B.; Dollfus, A.; Bell, B.. (1971). Report on Lunar Nomenclature by The Working Group of Commission 17 of the IAU. , 136 or..
* (Ingelesez) Moore, Patrick. (2001). On the Moon. Sterling Publishing Co ISBN 0-304-35469-4.
* (Ingelesez) Price, Fred W.. (1988). The Moon Observer's Handbook. Cambridge University Press ISBN 0521335000..
* (Ingelesez) Rükl, Antonín. (1990). Atlas of the Moon. Kalmbach Books ISBN 0-913135-17-8.
* (Ingelesez) Webb, Rev. T. W.. (1962). Celestial Objects for Common Telescopes, 6ª edición revisada. Dover ISBN 0-486-20917-2.
* (Ingelesez) Whitaker, Ewen A.. (2003). Mapping and Naming the Moon. Cambridge University Press 978-0-521-54414-6.
* (Ingelesez) Wlasuk, Peter T.. (2000). Observing the Moon. Springer ISBN 1-85233-193-3.
* (Ingelesez) Lunar Impact Crater Database. Lunar and Planetary Institute (USRA).

## Kanpo estekak

* Datuak: Q7424679
* Multimedia: Sarton (lunar crater) / Q7424679
# Scott udalerria, Sandusky konderria (Ohio)

Scott udalerria Ameriketako Estatu Batuetako Ohio estatuko udalerri bat da, Sandusky konderrian. Azken zentsuaren arabera 1.333 biztanle zituen, 36.4 milia karratu (94 km$^2$) eremuan.

## Ekonomia

2020ko zentsuaren arabera, Scott udalerriak 598 etxebizitza zeuden. Per capita diru-sarrerak 30.950 estatubatuar dolar ziren.

## Kanpo estekak

* Datuak: Q7437417
* Multimedia: Scott Township, Sandusky County, Ohio / Q7437417
# Scott udalerria, Steuben konderria (Indiana)

Scott udalerria Ameriketako Estatu Batuetako Indiana estatuko udalerri bat da, Steuben konderrian. Azken zentsuaren arabera 1.197 biztanle zituen, 28.86 milia karratu (74.7 km$^2$) eremuan.

## Ekonomia

2020ko zentsuaren arabera, Scott udalerriak 470 etxebizitza zeuden. Per capita diru-sarrerak 32.537 estatubatuar dolar ziren.

## Kanpo estekak

* Datuak: Q601092